stanford-oval/wikipedia huggingface dataset:
פירימידין

| --- | --- |
 
 כתיב כימי:  C₄H₄N₂ 
 מספר CAS:  289-95-2
 צפיפות:  1.016 גרם/סמ"ק
 
ארבע דרכים להצגת המבנה הכימי של פירימידין
פירימידין (באנגלית: Pyrimidine) הוא שמה של תרכובת אורגנית המכילה חנקן, ובנוסף שמה של קבוצת תרכובות אורגניות המבוססות על תרכובת זו.
כל הפירימידינים הם תרכובות ארומטיות הדומות בהרכבן לבנזן, התרכובת הארומטית הידועה ביותר. פירימידין מורכב מטבעת הטרוציקלית משושה, בדומה לבנזן, אך שני אטומי פחמן הקיימים בבנזן מוחלפים בשני אטומי חנקן בפירימידין, דבר ההופך את האחרונה לתרכובת הטרוציקלית. נוסחתו של פרימידין, התרכובת הבסיסית, היא C4H4N2. לשאר הפירימידינים מבנה זהה, כשלטבעת קשורים אטומים וקבוצות פונקציונליות שונות. המבנה הכימי של הפרימידינים מגדיר אותם כאלקלואידים; הגדרה זו רלוונטית בעיקר לפורינים המיוצרים כמטבוליטים משניים.
כמה מהתרכובות החשובות ביותר בביולוגיה הן פירימידינים; הידועות ביותר הן תימין וציטוזין, אשר נגזרות הנוקלאוטיד שלהן מהוות אבני בניין של DNA, וכן אורציל, אשר מופיע ב-RNA במקום תימין. ויטמין B1 הוא נגזרת של פירימידין. כל הפורינים (ובהם גואנין, אדנין, קפאין וחומצת שתן) מכילים טבעת פירימידין.
פדריקו קייזה

פדריקו קייזה (באיטלקית: Federico Chiesa; נולד ב-25 באוקטובר 1997 בג'נובה) הוא כדורגלן איטלקי המשחק כקיצוני שמאלי בליברפול מליגת הפרמייר ליג האנגלית ובנבחרת איטליה.
קייזה, שיכול לשחק כקיצוני בשתי הכנפיים וכן כחלוץ וכקשר מרכזי, החל את דרכו בקבוצה הבוגרת של פיורנטינה ב-2016, ושנתיים לאחר מכן כבר ערך את הופעת הבכורה שלו בנבחרת האיטלקית.
פדריקו הוא בנו של אנריקו קייזה, כדורגלן העבר של נבחרת איטליה, ששיחק אף הוא בפיורנטינה במהלך הקריירה.
קריירת מועדונים > פיורנטינה

קייזה החל את דרכו בקבוצת הנוער של פיורנטינה, אליה הצטרף בגיל עשר מסטיניאנסה.
לקראת עונת 2016/2017 צורף על ידי מאמן הקבוצה פאולו סוזה הפורטוגלי, לסגל הקבוצה הבוגרת של פיורנטינה. הוא ערך את הופעת הבכורה שלו בסרייה א' במהלך המחזור הראשון של העונה, ב-20 באוגוסט 2016, טרם מלאו לו 19, בהפסד 1–2 ליובנטוס. קייזה פתח בהרכב של סוזה למשחק, אך הוחלף במחצית על ידי כריסטיאן טייו. קייזה כבש את שער הבכורה שלו בקבוצה בניצחון החוץ 1–2 על קרבאך במסגרת שלב הבתים של הליגה האירופית, ב-8 בדצמבר 2016. קייזה כבש את שער הניצחון כרבע שעה לסיום, שלוש דקות לאחר השוויון של קרבאך. בהמשך אותו המשחק הורחק קייזה בכרטיס צהוב שני. בינואר 2017 חתם קייזה על חוזה חדש לשלוש וחצי שנים בקבוצה. בהמשך אותו החודש, ב-21 בינואר, כבש קייזה את שער הבכורה שלו בסרייה א', בניצחון 0–3 על קייבו ורונה. את עונת הבכורה שלו חתם קייזה עם 27 הופעות ליגה, מתוכן 17 בהרכב הפותח, ועם שלושה שערים.
בעונת 2017/2018, לאחר עונת הפריצה תחת סוזה, היה קייזה לשחקן הרכב קבוע אצל המאמן החדש סטפאנו פיולי. קייזה היה שותף ב-36 משחקי ליגה, מתוכם 35 בהרכב הפותח, ותרם שישה שערי ליגה כאשר פיורנטינה סיימה את העונה במקום השמיני, זהה לעונה החולפת, ובמרחק שלוש נקודות מהמקום השביעי המוביל להשתתפות בליגה האירופית.
קריירת מועדונים > יובנטוס

ב-5 באוקטובר 2020, קייזה חתם על חוזה השאלה לשנתיים ביובנטוס, כך ש-3 מיליון אירו על העונה הראשונה ו-7 מיליון אירו על העונה השנייה עם חובת רכישה ב-40 מיליון אירו כולל בונוסים בשווי של 10 מיליון אירו.
קריירה בינלאומית

במרץ 2017 זומן קייזה לראשונה לסגל נבחרת איטליה עד גיל 21 על ידי המאמן לואיג'י די ביאג'ו. בסוף אותו החודש ערך את הופעות הבכורה שלו בנבחרת הצעירה, במשחקי הידידות מול נבחרות פולין וספרד. חודשיים לאחר מכן כבר זומן על ידי ג'אמפיירו ונטורה, מאמן הנבחרת הבוגרת, למשחק ידידות לא רשמי מול סן מרינו. קייזה אף שותף באותו המשחק, כאשר נבחרתו ניצחה בסיום בתוצאה 0–8.
ביוני 2017 זומן קייזה על ידי די ביאג'ו לסגל איטליה לקראת אליפות אירופה בכדורגל עד גיל 21 - 2017 בפולין. לאחר ששותף כמחליף בשני משחקיה הראשונים של איטליה בשלב הבתים, עלה קייזה בהרכב הפותח בניצחון 0–1 על גרמניה בסיום שלב הבתים. איטליה העפילה לחצי הגמר, שם פתח קייזה בהפסד 1–3 לספרד. עד לסוף אותה השנה הוסיף קייזה ארבע הופעות בנבחרת הצעירה במשחקי ידידות, בהם כבש שלושה שערים. בסך הכול לזכותו עשר הופעות ושלושה כיבושים במדי הנבחרת הצעירה.
במרץ 2018, כאשר די ביאג'ו שימש כמאמנה הזמני של הנבחרת הבוגרת במקומו של ונטורה שסיים את תפקידו, זכה קייזה לזימון בכורה רשמי לנבחרת האיטלקית. קייזה ערך את הופעת הבכורה הרשמית שלו במדי איטליה ב-23 במרץ 2018, כאשר פתח בהרכב והוחלף בדקה ה-61 בהפסדה של איטליה 0–2 לארגנטינה במשחק ידידות. ארבעה ימים אחר כך עלה מהספסל במשחק הידידות מול אנגליה, שהסתיים בשוויון 1-1.
מאמן הנבחרת החדש, רוברטו מאנצ'יני, בחר להשאיר את קייזה בסגל הנבחרת עם כניסתו לתפקיד. קייזה רשם שלוש הופעות תחת המאמן החדש בתקופת משחקי ההכנה למונדיאל 2018, אליו כשלה איטליה להעפיל. קייזה ערך את הופעתו הרשמית הראשונה במדי איטליה בשוויון 1-1 מול פולין, במשחקה הראשון של איטליה במסגרת ליגת האומות 2018/2019.
סטטיסטיקות > מועדונים

מעודכן ל-25 במאי 2024
| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 2016/17 | פיורנטינה | איטליה סרייה א' | 27 | 3 | 2 | 0 | 5 | 1 | 0 | 0 | 34 | 4 |
| 2017/18 | פיורנטינה | איטליה סרייה א' | 36 | 6 | 2 | 0 | 0 | 0 | 0 | 0 | 38 | 6 |
| 2018/19 | פיורנטינה | איטליה סרייה א' | 37 | 6 | 4 | 6 | 0 | 0 | 0 | 0 | 41 | 12 |
| 2019/20 | פיורנטינה | איטליה סרייה א' | 34 | 10 | 3 | 1 | 0 | 0 | 0 | 0 | 37 | 11 |
| 2020/21 | פיורנטינה | איטליה סרייה א' | 3 | 1 | 0 | 0 | 0 | 0 | 0 | 0 | 3 | 1 |
| סך הכל | סך הכל | סך הכל | 137 | 26 | 11 | 7 | 5 | 1 | 0 | 0 | 153 | 34 |
| 2020/21 | יובנטוס | איטליה סרייה א' | 30 | 8 | 4 | 2 | 8 | 4 | 1 | 0 | 43 | 14 |
| 2021/22 | יובנטוס | איטליה סרייה א' | 14 | 2 | 0 | 0 | 4 | 2 | 0 | 0 | 18 | 4 |
| 2022/23 | יובנטוס | איטליה סרייה א' | 21 | 2 | 4 | 1 | 8 | 1 | 0 | 0 | 33 | 4 |
| 2023/24 | יובנטוס | איטליה סרייה א' | 33 | 9 | 4 | 1 | 0 | 0 | 0 | 0 | 37 | 10 |
| סך הכל | סך הכל | סך הכל | 98 | 21 | 12 | 4 | 20 | 7 | 1 | 0 | 131 | 32 |
| סך הכול בקריירה | סך הכול בקריירה | סך הכול בקריירה | 235 | 47 | 23 | 11 | 25 | 8 | 1 | 0 | 284 | 66 |
סטטיסטיקות > נבחרת לאומית

מעודכן ל-21 במרץ 2024
| נבחרת איטליה> שנה | נבחרת איטליה> הופעות | נבחרת איטליה> שערים |
| --- | --- | --- |
| 2018 | 11 | 0 |
| 2019 | 6 | 1 |
| 2020 | 4 | 0 |
| 2021 | 17 | 3 |
| 2022 | 2 | 0 |
| 2023 | 4 | 3 |
| 2024 | 1 | 0 |
| סה"כ | 45 | 7 |
תארים

הגביע האיטלקי: 2020/21, 2023/24
הסופר קאפ האיטלקי: 2020
אליפות אירופה: 2020
מקום שלישי בליגת האומות: 2020/21, 2022/23
הנבחרת המצטיינת באליפות אירופה: 2020
נבחרת העונה בסרייה א': 2020/21
מסדר ההצטיינות של הרפובליקה של איטליה: 2021
הערות שוליים

↑  קייזה ביאנקונרוǃ
| נבחרת איטליה – יורו 2020 (אלופת אירופה) |
| --- | --- | --- |
|  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני |  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני | איטליה |
| נבחרת איטליה – יורו 2024 |
| --- | --- | --- |
|  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי |  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי | איטליה |
עמראני

ערך זה עוסק במשורר יהודי פרסי. אם התכוונתם למשמעות אחרת, ראו .
עִמראני (1454–1536) היה מגדולי המשוררים היהודים בפרס. נחשב לממשיך דרכו של המשורר מולאנא שאהין, וכמוהו חיבר אפוסים בסגנון הספרותי הפרסי הקלאסי על סיפורים מהמסורת היהודית.
קורות חיים

עמראני נולד בשנת 1454 בעיר אספהאן שבפרס הספווית. "עמראני" הוא כנראה שם העט שלו, ושמו המלא אינו ידוע. בסביבות גיל 25 עמראני עבר לעיר כאשאן, העיר בה הוא חי ופעל עד פטירתו בשנת 1536. הנסיבות לכך שבחר לעבור לעיר אחרת אינן ידועות במלואן, אך בכתביו יש רמזים לכך שהוא החל בפעילותו הספרותית והלירית עוד באספהאן ועורר קנאה, וייתכן שזה מה שהניעו לעזוב את העיר. באותה תקופה העיר כאשאן נחשבה למרכז תרבותי גדול לתושבי האזור, והייתה בה קהילה יהודית מאורגנת היטב. לא ידועים פרטים רבים על משפחתו וזהותה, אך ביצירתו "גנג-נאמה" (ספר האוצר) הוא מקדיש כמה מהפרקים האחרונים לייעוץ עצות והדרכה לבנו ג'לאל אל-דין שר שלום.
ביחד עם מולאנא שאהין, עמראני נחשב לאחד מגדולי משוררי יהדות פרס. ידוע על לפחות כעשרים חיבורים שנכתבו על ידו, ועוסקים בנושאים מגוונים. בראש ובראשונה, חיבוריו ממשיכים את המסורת שהתחיל המשורר שאהין ומהווים עיבוד של סיפורים מהתנ"ך והמסורת היהודית לשירה אפית, הכתובה כמיטב המסורת של הספרות הפרסית הקלאסית ובפרט של יצירותיה הגדולות של הספרות הפרסית כגון השאהנאמה, יצירותיו של פירדוסי ושל המשורר הידוע חאפז.
חיבוריו של עמראני כתובים בפרסית יהודית, הדיאלקט היהודי של השפה הפרסית שבו דברו יהודי פרס, ונכתבו כולן באלפבית העברי. הוא הרבה יותר מאשר מולאנא שאהין לערבב מילים עבריות בכתיבתו.
חיבוריו

ידוע על כעשרים חיבורים של עמראני, רובם מצויים עד היום בכתב יד אך זכו להעתקים לאורך הדורות. החיבורים הם כולם פואטיים באופים, אך בסגנונות שונים. רובם עוסקים במסורות יהודיות וחלקם בנושאים כלליים יותר. להלן פירוט של כמה מחיבוריו:
"פתח-נאמה" (ספר הכיבושים) - יצירת מסוג אפוס. היצירה הגדולה והידועה ביותר של עמראני, שמורכבת מכרבבה של בתי שיר. מושפעת במידה רבה מהיצירה הפרסית הקלאסית השאהנאמה ויצירותיו של המשורר הפרסי הידוע פירדוסי. היצירה עוסקת בפרקים מספר יהושע, מגילת רות וספר שמואל, ומעבדת אותם לשירה אפית עם מוטיבים מהשירה האגדתית הפרסית.
"חנוכה-נאמה" (ספר חנוכה) - יצירה מסוג אפוס. מורכבת מכ-1,800 בתי שיר והושלמה בשנת 1524. מספרת את סיפור מאבקם של המכבים ביוונים.
"עשרה הרוגי המלכות" - חיבור שמשלב שירה ופרוזה, ועוסק במסורת על עשרת הרוגי מלכות - עשרה תנאים שהוצאו להורג על ידי השלטון הרומאי בארץ ישראל במאה ה-2.
"קצה הפת בראדראן" (סיפור שבעת האחים) - שיר קינה מדרשי שמשולבים בו קטעי פרוזה, ועוסק בסיפור חנה ושבעת בניה.
"עקדת יצחק" - חיבור פרוזה, שעוסק בעקידת יצחק על פי מסורות המדרש.
"גנג-נאמה" (ספר האוצר) - פואמה הבנויה בתבנית של קופלט. הפואמה כוללת כ-5,000 בתי שיר, ועוסקת בפרקי אבות. החיבור הושלם בשנת 1536 לאחר שעמראני עבר את גיל 80, והייתה כנראה יצירתו האחרונה. בשנת 1995 ספר זה יצא לאור במהדורה מדעית ובתרגום לאנגלית על ידי פרופ' דוד ירושלמי.
"י"ג העיקרים של אמונת ישראל" - חיבור שכולל כ-780 קופלט, ועוסק בעיקרי האמונה היהודית לפי הרמב"ם. חובר בשנת 1508.
"אנתכ'אב נכ'לסתאן" (מבחר גן הדקלים) - חיבור לירי שנועד להורות מוסר לחברי הקהילה היהודית ומנהיגיה.
"סאקי-נאמה" (ספר מוזג היין) - פואמה מיסטית קצרה וחסרת צביון יהודי מובהק. בנויה במידה רבה על בסיס יצירה בעלת שם זהה של המשורר הפרסי הידוע חאפז בן המאה ה-14.
לקריאה נוספת

Yeroushalmi, David. The Judeo-Persian Poet ‘Imrānī and His Book of Treasure, Leiden: Brill, 1995.
Netzer, Amnon. A Judeo-Persian Footnote: Šāhīn and ‘Emrānī, IsraelOriental Studies 4 (1974): 258–264.
הערות שוליים

↑  אמנון נצר, הספרות של יהודי פרס, פעמים 13, תשמ"ב 1982, עמ' 11.
↑  David Yeroushalmi. "ʿImrani." Encyclopedia of Jews in the Islamic World. Executive Editor Norman A. Stillman. Brill Online, 2013.
| --- | --- |
בקרת זהויות :  NLI: 987007260863705171  PLWABN: 9810594290105606  GND: 119268264  ISNI: 0000 0004 0226 3162  LCCN: n95022216  NTA: 138473463  VIAF: 297366213   WorldCat (עם VIAF): 297366213
פולי

ערך זה עוסק בכלב רועים הונגרי. אם התכוונתם למשמעות אחרת, ראו .
| --- | --- |

 ארץ מוצא:  הונגריה
 שימושים:  רעיית צאן
 קבוצה:  כלבי רועים
 תכונות
 משקל:  11-14 ק"ג
 גובה כתפיים:  36-45 ס"מ
 גובה:  41 ס״מ 
 אופי:  נטייה לתקוף כלבים
 תיאור:  אף קטן, פרווה כפולה שנראות כראסטות
 
פולי (Puli) הוא גזע של כלב רועים הונגרי ואף נחשב לכלב הלאומי הוא בעל מראה מיוחד הודות ל"ראסטות" שבפרוותו. הפולי מזכיר כלב הונגרי אחר, הקומונדור, אולם הוא קטן ממנו משמעותית ושונה ממנו באופיו. הפולי פופולרי מאוד בארץ מוצאו והודות למראהו המיוחד - גם בעולם. באזורים כפריים בהונגריה ניתן למצוא כלבי פולי רבים שעוסקים ברעיית צאן, ובמקביל ישנם כלבים רבים שמוחזקים בבתים כחיות מחמד הן בהונגריה והן ברחבי העולם.
היסטוריה

מוצאו של הפולי לא ברור אולם כפי הנראה, כמו הקומונדור, גם הוא הובא על ידי המדיארים מאזור טיבט בין המאה העשירית למאה ה-13 לספירה. לפי מקורות אחרים פולי עבדו במרכז אירופה כבר במאה ה-9 לספירה, ויש שהמאמינים שמעשה שימוש בפולי ככלב רועים כבר בשנת 4500 לפני הספירה.
בעוד שהקומונדור שימש להגנה על העדר מפני טורפים, הפולי הקטן, האינטליגנטי והממושמע שימש לרעיית צאן. הצבע השחור היה המועדף כי הקל על הבעלים לזהות את הכלב בין הצאן, ועד היום שחור הוא הצבע הנפוץ ביותר בגזע זה. במלחמת העולם השנייה הכלב כמעט ונכחד לחלוטין אולם בזכות מאמצים של חובבי הגזע בעולם והרבעות מבוקרות גדל מספרו של הפולי בהתמדה.
הופעה

פולי הוא כלב קטן עד בינוני, שרירי למדי ובעל מבנה מרובע. לראש צורה ביצית, האף קטן (איננו פחוס), אוזניים בגודל בינוני וזנב קצר יחסית שצמוד לגבו. המאפיין הבולט ביותר של הגזע הוא פרווה כפולה שיוצרת ראסטות; בכלב בוגר הראסטות מגיעות לרצפה. הפולי עשוי להיראות גדול מכפי שהוא באמת בגלל הפרווה שלו, אבל זה גזע קטן-בינוני שמתאים לבתים שבהם כלבים גדולים יותר עשויים שלא להרגיש בנוח. למרות שהפרווה גורמת להם להיראות מגושמים אלה כלבים מהירים וזריזים שניתן לאלף בהצלחה לתחרויות אתלטיות.
בכלבי עבודה מהגזע הזה נהוג לגזור את הפרווה כדי למנוע סרבול מיותר מהכלב, אולם ראסטות שמגיעות לרצפה הן התצורה המועדפת בתערוכות. הצבע הנפוץ ביותר הוא שחור, אולם יש פרטים בצבעים אחרים: חום בהיר, חום כהה, לבן וכחול (נדיר מאוד).
הפרווה של הפולי דורשת טיפוח רב מפני שהיא סופגת מים בשונה מפרוות של כלבים אחרים שדוחות מים. אם לא סופגים את הרטיבות מן הפרווה היא עלולה לגרום להיווצרות של עובשים וריחות לא נעימים.
אופי

הפולי הוא כלב בעל אופי נוח ויכול לשמש חיית מחמד למשפחות עם ילדים. יש לו נטייה קלה מאוד לתקוף כלבים אחרים או בני אדם. לפולי נטייה להיות קולני וזה עלול להוות בעיה עבור בעלים שיש להם שכנים קרובים. הגזע לא מתאים לבעלי כלבים חסרי ניסיון והחזקתם בדירה סגורה עלולה להיות בעייתית.
בעלי פולי רבים מציינים את האופי המשעשע של הגזע ואף טוענים שהכלבים אוהבים להצחיק ונהנים מן האינטראקציה עם קהל אנושי. יחד עם זאת, לפולי יש נטייה בסיסית לחשדנות כלפי זרים והוא קולני מאוד - ולכך יש ערך ככלב ששומר על העדר. פולי בדרך כלל אינו תוקפן אבל ייתן נהמה כ"אזהרה מילולית" אם הוא מרגיש איום כלפי בעליו.
לפולי יש רמות אנרגיה גבוהות ואינטליגנציה גבוהה והוא נאמן מאוד לבעליו. זה כלב שלומד בקלות ונהנה לבצע תרגילים חדשים, לכן הוא מצוין לתחרויות אג'יליטי ובזירת התערוכות. הפולי דורש פעילות גופנית רבה ומשחק הוא הפעילות המועדפת. הם ישמחו לשחק עם בעליהם או עם כלבים אחרים, והם חובבי מים מושבעים ולא יהססו להיכנס למקור מים או אפילו שלולית בוץ, מה שיוביל לשעות ארוכות של ניקיון הפרווה על ידי הבעלים.
תוחלת חיים ובעיות בריאות

הפולי הוא כלב בריא, עובדה מפתיעה בהתחשב בכך שכמעט ונכחד במלחמת העולם השנייה[דרוש מקור], וכל הפרטים שחיים היום הם צאצאיהם של מספר דו ספרתי של כלבי פולי ששרדו. תוחלת החיים של הפולי היא בין 11 ל-20 שנים[דרוש מקור], ואין לגזע בעיות בריאות אופייניות.
גזעים שהתפתחו מהפולי

שני כלבי רועים התפתחו מהפולי בהונגריה:
מודי (Mudi)
פומי (Pumi)
הערות שוליים

↑  ההתאחדות האמריקנית לכלבנות, Puli History: How the Ancient Hungarian Sheepdog Became Corded, https://www.akc.org/, ‏21-3-2024
↑  צוות vetsure, Hungarian Puli – A Pet Guide, https://www.vetsure.com/
| --- | --- |
בקרת זהויות :  NLI: 987007548665905171  LCCN: sh85108983
פונדק ג'מייקה (סדרת טלוויזיה, 2014)

| --- | --- |

 מבוסס על:  הרומן פונדק ג'מייקה מאת דפנה דה מוריאה
 סוגה:  דרמה
 כותבים:  אמה פרוסט
 בימוי:  פיליפה לות'ורפ
 שחקנים:  ג'סיקה בראון פינדלי מתיו מקנולטי שון האריס
 ארץ מקור:  הממלכה המאוחדת
 שפות:  אנגלית
 מספר עונות:  1
 מספר פרקים:  3
 הפקה
 מפיק:  דייוויד תומפסון דן וינץ'
 מפיקים בפועל:  אד רובין ג'ואני בלייקי הילרי הית' שרה סטאק סטיבן רייט הוגו הפל
 חברת הפקה:  Origin Pictures
 עורכים:  דייוויד ת'ראשר
 אתר צילומים:  קורנוול יורקשייר קאמבריה
 מוזיקה:  כריסטובל טפיה דה ויר קים נודורף
 אורך פרק:  60 דקות
 שידור
 רשת שידור:  BBC One
 פורמט (תמונה):  16:9 1080i
 פורמט (קול):  סטריאו
 תקופת שידור מקורית:  21 באפריל 2014 – 23 באפריל 2014
 קישורים חיצוניים
 אתר רשמי
 דף התוכנית ב-IMDb
פונדק ג'מייקה (באנגלית: Jamaica Inn) היא מיני-סדרת דרמה בריטית בת שלושה חלקים ששודרה לראשונה בערוץ BBC One בין 21 ל-23 באפריל 2014. את התסריט כתבה אמה פרוסט, והוא מבוסס על הרומן הגותי "פונדק ג'מייקה" מאת דפנה דה מוריאה.
תקציר עלילה

"פונדק ג'מייקה" מתרחש בשנת 1821. הוא מספר את קורותיה של מרי ילן (ג'סיקה בראון פינדלי) שאחרי מות אמה עברה לגור עם דודתה פיישנס (ג'ואנה וולי) ובעלה. כשהיא מגיעה לפונדק ג'מייקה, ביתם שבקורנוול, מרי מגלה שדודתה נמצאת תחת השפעתו של בעלה ג'וס מרלין (שון האריס). מרי מגלה שבפונדק אין אורחים והוא משמש ל"סחר חופשי" שמנהל ג'וס. היא נמשכת אל אחיו הצעיר של ג'וס, ג'ם מרלי (מתיו מקנולטי), שהוא גנב פשוט. מרי פוגשת את פרנסיס דייווי (בן דניאלס), כומר הקהילה, ואת אחותו האנה (שירלי הנדרסון).
צוות השחקנים

ג'סיקה בראון פינדלי – מרי ילן
מתיו מקנולטי – ג'ם מרלין
שון האריס – ג'וס מרלין
ג'ואן וולי – פיישנס מרלין
שירלי הנדרסון – האנה דייווי
בן דניאלס – פרנסיס דייווי
אנדרו סקרבורו – השופט באסט
דני מילר – ויליאם
סקרלט ארצ'ר – בת'
אנדי גיליס – קייקי
דייוויד בק – תאום ראשון
דניאל בק – תאום שני
הפקה

צילומי הסדרה החלו בספטמבר 2013 והם נערכו בקורנוול, יורקשייר וקאמבריה (קירקבי לונסדייל). בתחילה הוחלט שהסדרה תצולם בצפון אירלנד. אחר כך התקבל מימון מחברת Screen Yorkshire. המיני-סדרה הוזמנה על ידי בן סטיבנסון ודני כהן מה-BBC.
הערות שוליים

1 2 3  "BBC One announces cast for Jamaica Inn". BBC. 30 בספטמבר 2013. נבדק ב-21 באוקטובר 2013. {{cite web}}:  (עזרה)
↑  Jeffery, Morgan (30 בספטמבר 2013). "'Downton' star Jessica Brown Findlay to lead 'Jamaica Inn' for BBC One". Digital Spy. נבדק ב-21 באוקטובר 2013. {{cite news}}:  (עזרה)
↑   BBC adaptation of 'Jamaica Inn' filmed in Northern Ireland, The Telegraph, 13 February 2013
שיטות למציאת אינטגרלים לא מסוימים

לחלק מהאינטגרלים הלא מסוימים ניתן למצוא פתרון אנליטי כללי, כלומר פתרון של האינטגרל מהצורה:  \int f\left(x\right)\,\mathrm {d} x. בעזרת פתרון כזה ניתן לקבל (בעזרת המשפט היסודי) גם פתרון לאינטגרל מסוים.
כדלקמן רשימה חלקית של שיטות לביצוע תהליך האינטגרציה:
האינטגרל כאופרטור ליניארי

האינטגרל הוא אופרטור ליניארי.
יהי מספר סופי (קבוע)  n\in \mathbb {R}  של פונקציות אינטגרביליות בקטע  I,  f(x)_{n}\colon A_{n}\rightarrow B_{n}כאשר  A_{n},B_{n}\subseteq \mathbb {R} . מתקיים:
\int \left(\sum _{i=1}^{n}\zeta _{i}f(x)_{i}\right)\,\mathrm {d} x=\sum _{i=1}^{n}\zeta _{i}\int f(x)_{i}\,\mathrm {d} x
כאשר  \zeta _{i}\in \mathbb {R} .
ובניסוח פשטני יותר:
\int \left(\sum _{i=1}^{n}\zeta _{i}f(x)_{i}\right)\,\mathrm {d} x=\zeta _{1}\int f(x)_{1}\,\mathrm {d} x+\zeta _{2}\int f(x)_{2}\,\mathrm {d} x+...+\zeta _{n}\int f(x)_{n}\,\mathrm {d} x
כלומר, אינטגרל על סכום של כמה פונקציות שווה בדיוק לסכום של האינטגרלים על כל פונקציה בנפרד.
דוגמה:
פונקציות אלמנטריות

ישנן מספר פונקציות, שהאינטגרלים שלהם נחשבים "אינטגרלים בסיסיים" כלומר, אינטגרלים שפתרונם נחשב ידוע ואין צורך להוכיח אותם. האינטגרלים הללו מתקבלים מידית ובאופן ישיר מנגזרות של פונקציות ידועות. להלן האינטגרלים:
\int x^{n}\,\mathrm {d} x={\begin{cases}\ln x+C&n=-1\\{\frac {1}{n+1}}x^{n+1}+C&{\text{else}}\end{cases}}
\int \sin(x)\,\mathrm {d} x=-\cos(x)+C
\int \cos(x)\,\mathrm {d} x=\sin(x)+C
\int {\frac {\mathrm {d} x}{\cos ^{2}(x)}}=\tan(x)+C
\int -{\frac {\mathrm {d} x}{\sin ^{2}(x)}}={\frac {1}{\tan(x)}}+C
\int n^{x}\,\mathrm {d} x={\frac {n^{x}}{\ln(n)}}+C
\int {\frac {\mathrm {d} x}{\sqrt {1-x^{2}}}}=\arcsin(x)+C=-\arccos(x)+C
\int {\frac {\mathrm {d} x}{1+x^{2}}}=\arctan(x)+C
אינטגרלים של חזקות של פונקציות טריגונומטריות

כל פונקציה טריגונומטרית שהיא ניתן להציג על ידי מנה או מכפלה של שתי הפונקציות הטריגונומטריות הבסיסיות  \sin(x) ו- \cos(x). כל אינטגרל מהצורה  \int \sin ^{m}(x)\cos ^{n}(x)\,\mathrm {d} x לכל  n,m\in \mathbb {Z}  ניתן לפתור באחת מהדרכים הבאות:
| מקרה | נוהל | זהות עזר |
| --- | --- | --- |
|  n=1 |  החלפת משתנה  \xi =\sin(x): נשתמש בהחלפת המשתנה ובזהות העזר כדי לקבל:  \int \sin ^{m}(x)\cos(x)\,\mathrm {d} x=\int \xi ^{m}\,\mathrm {d} \xi ={\frac {\xi ^{m+1}}{m+1}}+C={\frac {\sin ^{m+1}(x)}{m+1}}+C |  d(\sin(x))=\cos(x)\,\mathrm {d} x |
|  m=1 |  החלפת משתנה  \xi =\cos(x): נשתמש בהחלפת המשתנה ובזהות העזר כדי לקבל:  \int \sin(x)\cos ^{n}(x)\,\mathrm {d} x=\int -\xi ^{n}\,\mathrm {d} \xi =-{\frac {\xi ^{n+1}}{n+1}}+C=-{\frac {\cos ^{n+1}(x)}{n+1}}+C |  d(\cos(x))=-\sin(x)\,\mathrm {d} x |
| לפחות  {\begin{vmatrix}n\end{vmatrix}} אי זוגי |  הפרדת גורם של  \cos(x):  \cos ^{n}(x)=\cos ^{n-1}(x)\cos(x) נשתמש בזהות העזר ובהפרדה כדי לקבל:  \sin ^{m}(x)\cos ^{n}(x)=\sin ^{m}(x)(1-\sin ^{2}(x))^{k}\cos(x) (כאשר  k={\frac {n-1}{2}} שלם כי  {\begin{vmatrix}n\end{vmatrix}} אי זוגי). קיבלנו סכום של ביטויים מהצורה  \sin ^{m}(x)\cos(x) ועל ידי ההצבה  \xi =\sin(x) והעברת האינטגרל למשתנה החדש, ניתן לפתור על פי המקרה  n=1 |  \cos ^{2}(x)=1-\sin ^{2}(x) |
| לפחות  {\begin{vmatrix}m\end{vmatrix}} אי זוגי |  הפרדת גורם של  \sin(x):  \sin ^{m}(x)=\sin(x)\sin ^{m-1}(x) נשתמש בזהות העזר ובהפרדה כדי לקבל:  \sin ^{m}(x)\cos ^{n}(x)=\sin(x)(1-\cos ^{2}(x))^{k}\cos ^{n}(x) (כאשר  k={\frac {m-1}{2}} שלם כי  {\begin{vmatrix}m\end{vmatrix}} אי זוגי). קיבלנו סכום של ביטויים מהצורה  \sin(x)\cos ^{n}(x) ועל ידי ההצבה  \xi =\cos(x) והעברת האינטגרל למשתנה החדש, ניתן לפתור על פי המקרה  m=1 |  \sin ^{2}(x)=1-\cos ^{2}(x) |
|  {\begin{vmatrix}n\end{vmatrix}} אי זוגי  {\begin{vmatrix}m\end{vmatrix}} אי זוגי | ניתן לבחור באיזו דרך מבין שתי הדרכים הקודמות לפתור |  |
|  {\begin{vmatrix}n\end{vmatrix}} זוגי  {\begin{vmatrix}m\end{vmatrix}} זוגי |  נשתמש בזהויות עזר כדי להקטין את החזקות של הפונקציות הטריגונומטריות ולהפוך מכפלות לסכומים עוד ועוד, עד שלא יהיו יותר מכפולת אלא רק סכומים נפרדים של פונקציות סינוס בנפרד, ופונקציות קוסינוס בנפרד |  \sin ^{2}(x)={\frac {1-\cos(2x)}{2}}  \cos ^{2}(x)={\frac {1+\cos(2x)}{2}}  \sin(x)\cos(y)={\frac {\sin(x+y)}{2}}+{\frac {\sin(x-y)}{2}} |
דוגמה:
{\begin{aligned}\int \sin(x)\tan ^{2}(x)\,\mathrm {d} x&=\int \sin(x)\left({\frac {\sin(x)}{\cos(x)}}\right)^{2}\,\mathrm {d} x=\int {\frac {\sin ^{2}(x)}{\cos(x)}}\sin(x)\,\mathrm {d} x=\int {\frac {1-\cos ^{2}(x)}{\cos(x)}}\sin(x)dx={\begin{Bmatrix}\xi =\cos(x)\\\,\mathrm {d} \xi =-\sin(x)\,\mathrm {d} x\end{Bmatrix}}\\&=-\int {\frac {1-\xi ^{2}}{\xi }}\,\mathrm {d} \xi =-\int {\frac {\mathrm {d} \xi }{\xi }}+\int \xi \,\mathrm {d} \xi =-\ln |\xi |+{\frac {1}{2}}\xi ^{2}+C=-\ln(\cos(x))+{\frac {1}{2}}\cos ^{2}(x)+C\end{aligned}}
השלמה לריבוע

טכניקת ההשלמה לריבוע יעילה במקרים מסוימים מאוד. יהי אינטגרל  \int {\frac {\mathrm {d} x}{ax^{2}+bx+c}} כאשר  a,b,c\in \mathbb {R} ,a\neq 0. נרצה להציג את המכנה כביטוי ריבועי ועוד קבוע, ובכך נקל באופן משמעותי על פתרון הבעיה. על ידי הוצאת גורם משותף  {\frac {1}{a}} ניתן להביא את האינטגרל לצורה  \alpha \int {\frac {\mathrm {d} x}{x^{2}+\beta x+\gamma }}. כעת נרצה להציג את המכנה כריבוע שלם ועוד מספר קבוע ולשם כך ניעזר בנוסחאות הכפל המקוצר למעלה השנייה. כאשר נביא את האינטגרל לצורה  \mathrm {A} \int {\frac {\mathrm {d} x}{(x+\mathrm {B} )^{2}+\Gamma }} נוכל לבצע הצבה  \xi :=x+\mathrm {B} ,\mathrm {d} \xi =\mathrm {d} x ולהעביר את האינטגרל למשתנה החדש  \mathrm {A} \int {\frac {d\xi }{\xi ^{2}+\Gamma }} והפתרון  {\frac {\mathrm {A} }{\sqrt {\Gamma }}}\arctan \left({\frac {\xi }{\sqrt {\Gamma }}}\right)+C={\frac {\mathrm {A} }{\sqrt {\Gamma }}}\arctan \left({\frac {x+\mathrm {B} }{\sqrt {\Gamma }}}\right)+C.
אינטגרלים של פונקציות רציונליות

יהיו שני פולינומים  P_{n}(x) (פולינום מסדר  n) ו- Q_{m}(x)(פולינום מסדר  m). פונקציה רציונלית היא כל פונקציה מהצורה  {\frac {P_{n}(x)}{Q_{m}(x)}}. במקרים רבים, יש צורך בחישוב האינטגרל של פונקציות מסוג זה. ישנן שתי שיטות שמיועדות לשני מקרים שונים שעוזרות לפתור את האינטגרלים מהסוג הזה.